15. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ε4α. 2497 της 23 Φεβρ. /10  Μαρτ. 1961 (ΦΕΚ Β΄ 80) Περί καθορισμού ιδιαιτέρας αμοιβής των αναισθησιολόγων ιατρών των Νοσηλευτικών Ιδρυμάτων Ν.Δ. 2592/53. Έχοντες υπ’ όψει: 1)Τας διατάξεις της παρ. 3 του άρθρ. 5 του υπ’ αριθ. 3623/56 Ν.Δ/τος «περί καθορισμού κατωτάτων ορίων ιατρικής αμοιβής κλπ.», και  2)Την υπ’ αριθ. Ε4α 20376/30.12.60 απόφασιν ημών περί καθορισμού ιδιαιτέρας αμοιβής των αναισθησιολόγων ιατρών των Γεν. Νοσοκομείων και Αυτοτελών Μαιευτηρίων Ν.Δ. 2592/1953, δημοσιευθείσαν εις το υπ’ αριθ. 7/1961 ΦΕΚ (Τεύχος Β΄), αποφασίζομεν: Τροποποιούντες την υπ’ αριθ. Ε4α 20376/ 30.12.60 απόφασιν ημών, καθορίζομεν την ιδιαιτέραν αμοιβήν των αναισθησιολόγων ιατρών των Νοσηλευτικών Ιδρυμάτων Ν.Δ. 2592/53 εις ποσοστόν 40% επί του εισπρατομένου ποσού, δι έξοδα ειδικής ναρκώσεως αναλόγως της θέσεως νοσηλείας και της βαρύτητος της επεμβάσεως αποδιδομένης της αμοιβής ταύτης εις τους αναισθησιολόγους ιατρούς, κατά τα υπ’ αριθ. ΝΙΑ 8647/12.8.57 (ΦΕΚ 247/57 τεύχος Β΄) αποφάσεως ημών καθοριζόμενα. Σελ. 580(β) Η παρούσα απόφασις εφαρμόζεται επί ασθενών νοσηλευομένων ιδίαις δαπάναις εις κλίνας πολυτελείας Α΄, Βα΄ και Ββ΄ θέσεων. Η υπ’ αριθ. ΝΙΑ 8647/12.8.57 Απόφ. Υπ. Κοιν. Προνοίας παρατίθεται κατωτ. σελ. 594. Δια της υπ’ αριθ. Γ6α/14668 της 9/25 Σεπτ. 1967 αποφ. Υπ. Κοινων. Προνοίας (ΦΕΚ Β΄ 588) καθωρίσθη ότι η δια της ανωτέρω αποφάσεως (Ε4α. 2497/1961) προβλεπομένη ιδιαιτέρα αμοιβή των αναισθησιολόγων ιατρών έχει εφαρμογήν και επί ασθενών νοσηλευομένων δαπάναις του Δημοσίου εις Κλίνας Α΄, Βα΄ και Ββ΄ θέσεων των Νοσηλ. Ιδρυμάτων Ν.Δ. 2592/1953. 